TV-gids Donderdag 7 Mei 2015
JY LEES NOU TV-gids Donderdag 7 Mei 2015
18:30 Villa Rosa (kykNET): Almal berei hulself voor vir die vergadering met Liam. Cardo voel soos 'n vlieg in Chubby se web en probeer verbete 'n plan maak om hom en Celine daaruit te kry.
18:30 7de Laan (SABC2): Nadia help Sonja om 'n werk te kry. Is Sonja reg vir al hierdie verantwoordelikheid? Petro beplan 'n verrassing vir Bernard. Beweeg Anna en Marko te vinnig?
19:30 Binnelanders (kykNET): Ivanka se nuwe 'vriend' is die onderwerp van bespreking in die Ferreira-huishouding. Maggie gaan die media moet bereik om Herman gelukkig te hou en Liezl het slegte nuus vir Morné.
20:00 Bravo! (kykNET): Dis die Suidoosoosterfeesbal en ons gaan groot by die afskopgeleentheid van die Suidoosterfees. Ons kyk ook agter die skerms van die pantomime Aspoestertjie met Karlien van Jaarsveld en Izak Davel in die hoofrolle.
20:30: Koekedoor (kykNET): In die sowat 35 jaar wat Die Tuisnywerheid op die toneel is, het dit net so deel van ons bak-landskap geword soos die melktert. Met name soos Knuppeldik, Koekepan, Koekeloer, Jambekkie, Lekkerbek, Loslappie en Suikerbekkie het tuisnywerhede die in-plek geword vir tuisgebak. Die goue draad deur hierdie episode is vla – die eiervla, melkpap en bakkersvla wat in ons eie koskultuur en vir almal wat vir tuisnywerhede bak, onmisbaar is.